**Коучинг жоспары**

Коуч: Оразбаева Г.М.

**Тақырыбы:** Әдістемелік кеңес қызметі- білім сапасының кепілі

**Мақсаты:** Әдістемелік кеңестің ережесі, жұмыс бағыттарымен таныстырып, әдістемелік кеңестің жұмысын жүргізу бойынша мектеп директорының әдістемелік ісі жөніндегі орынбасарларының біліктілігін арттыру.

**Күтілетін нәтиже:**

Директордың орынбасарлары әдістемелік кеңесті ұйымдастыру мақсат, міндеттерін біліп, жұмыс бағыттарын айқындап, әдістемелік кеңестің жұмысын дұрыс ұйымдастыра алады.

|  |  |  |  |
| --- | --- | --- | --- |
| **Кезеңдері** | **Мақсаты** | **Уақыты** | **Іс-әрекеттер** |
| І | Жағымды психологиялық ахуал қалыптастыру | 5 мин.  3 мин. | «Әріптестерге тілек» Қатысушылар ортаға тұрып, бір-біріне тілек айтады  «Топтастыру» әдісімен 2 топқа бөлінеді:  1топ «Әдістемелік кеңес мүшелері»  2 топ «Әдістемелік кеңестің жұмыс бағыттары»  **Коучтың сұрақтары:**  **-** Қандай оймен сіздер осы топтарға бөліндіңіздер?  Бүгінгі коучингтың тақырыбы, мақсатын айтыңыздар?  Коуч тақырып пен мақсатты хабарлап, слайдтан көрсетеді. |
| ІІ | Ой қозғап, талдау жүргізуге ақпарат беру. | 10 мин | ҚР Білім және ғылым министрімен бекітілген «Әдістемелік ( оқу-әдістемелік, ғылыми-әдістемелік) кеңес қызметі және оны сайлау тәртібінің үлгі ережесі»  Ы.Алтынсарин атындағы Ұлттық білім академиясының «Білім беру ұйымдарының алқалы органдарының қызметі туралы» әдістемелік ұсыныстары.  Қатысушылар осы құжаттармен жұмыс жүргізіп, келесі тапсырмаларды орындайды:  1 тапсырма . Әр топқа берілген тақырып бойынша ойларын постерге түсіріп, қорғау керек (7+3минут):  1топқа: Әдістемелік кеңестің негізгі міндеттері мен бағыттары  2 топқа: Әдістемелік кеңестің құрылымы мен жұмысын ұйымдастыруы  Топтар қорғап болғанннан кейін көрермендер тарапынан толықтырулар, ұсыныстар берсе болады. |
| ІІІ | Алған біліктіліктерін арттыруға практикалық жұмыс жүргізу | 30 мин | Қатысушылар топтарда постермен жұмыс жасайды  2 тапсырма: Әр топ әдістемелік кеңестің жылдық жұмыс жоспарын жасайды  1 топ : тамыз, қараша  2 топ: қантар, наурыз  Көрермендер: мамыр  Бағалау: «Екі жұлдыз, бір тілек» әдісі арқылы бір –бірін бағалау  Қорытындыны коуч жасайды, үлгі ретінде бұйрық, жылдық жұмыс жоспары, ережені көрсетеді. |
| ІV | Коучингтың өтілу сапасын бағалау | 2 мин | Рефлексия: Коучингтың соңында кері байланыс беріледі:  -Коучинг барысында сіз сұранысыңызға сәйкес ақпарат ала алдыңызба?  -Коучинг тақырыбына сәйкес нені білдіңіз?  - Сіздің ұсынысыңыз? |